En trans-europæisk udbryderliga, som foreslået af mange danske klubber, må på ingen måde etableres uden UEFA's godkendelse påpeger forbundet over for Ekstra Bladet

Det kan godt være, at danske klubber er trætte af UEFA og sammen med en række andre klubber gerne vil danne en udbryderliga - ganske enkelt fordi forbundet er i gang med at gøre Champions League til en endnu mere eksklusiv liga for de store og de rige.

Men det kan de glemme.

For det er slet ikke op til klubberne at bestemme sådanne ting.

- Artikel 51 i UEFA's statutter behandler emnet: 'Ingen kombination eller alliance mellem UEFA's medlemmer eller mellem ligaer eller klubber, der direkte eller indirekte er tilknyttet forskellige UEFA-medlemmer, må dannes uden UEFA's tilladelse', skriver en UEFA-talsmand i en mail til Ekstra Bladet.

I samme mail bliver det også påpeget, at selv om klubberne ønsker det, så er det et stykke vej til at kunne formulere et konkret forslag.

- Nationale ligaer er fundamentet for europæisk fodbold. Selv om trans-nationale konkurrencer i visse tilfælde er blevet nævnt, så er der ikke for tiden nogen konkrete forslag på bordet

- Enhver sådan idé eller forslag vil kun blive diskuteret i UEFA, hvis det bliver indsendt af et nationalt forbund med dets klubber og ligaer, da det kunne blive en strategisk udvikling i visse europæiske regioner.

Det er altså et langt sejt træk at få en udbryderliga op at køre. Og det kan være omsonst, da arbejdet med den ny struktur om både Champoins League og Europa League stadig er i gang - og derfor endnu nå at falde ud til de mindre klubbers fordel.

- Hvad angår det nye format for klub-turneringerne, har præsident Aleksander Čeferin mødt alle interessenter for at diskutere deres krav.

- Der er nedsat en arbejdsgruppe med repræsentanter fra klubberne, som vil træffe beslutninger omkring flere åbne punkter såsom den komplette adgangsliste for begge turneringer. Det forventes, at arbejdsgruppen vil udarbejde forslag til UEFA's eksekutivkomité ved årets afslutning.

Rigmænd og fattigrøvene: Alle landsholdsspillernes løn afsløret

Se også: FCK klar til Superliga-exit: Derfor er det tomme trusler

Se også: FCK-fans afviser: Her er ulempen ved udbryderliga

Se også: FCK-fans afviser: Her er ulempen ved udbryderliga Se også: Først FCK: Nu truer alle Superliga-klubber med exit